Worcester F 80 Distinctiones

64 Ebrietas est radix criminum

Ebrietas est radix criminum, origo viciorum, turbacio capitis, subuersio sensus, tempestas lingue, procella corporis, naufragium castitatis. Item Gregorius, ebrietas est blandus demon, dulce venenum, suaue peccatum quam qui habet seipsum non habet, quam qui facit non solum peccatum facit, set totus est peccatum, quia quasi omnia alia trahit ad se peccata. Et Hieronimus, qui luxuriatur, viuens mortuus est. Sed qui inebriatur mortuus est et sepultus. Nempe ebrietas sepultum est rationis, merito venter gulosi dicitur eius[[1]](#footnote-1) deus, quia secundum Augustinum, hoc ab[[2]](#footnote-2) homine [colitur] quod pre ceteris diligitur.

¶ In hoc gulosi viliores videntur paganis. Nam illi colunt aurum, argentum, et queque preciosa. Sed gulosus colit vilem ventrem. Ideo gulosi merito vocatur peregrini diaboli. Nam peregrini Dei vadunt ad sanctos vt membra lesa repearent, gulosi vadunt ad tabernam vt sensus suos dimittant, visum, gressum,[[3]](#footnote-3) cerebrum. In qua materia si fas esset circulo facere deuitare contra dictu Philosophi, hic cadit de iuro circularis. Sic qui multum bibit loquitur, qui multum loquitur, multum desiccatur, qui multum desiccatur, multum sitit, qui multum sitit, multum bibit. Ergo a principio qui multum bibit, multum bibit.

¶ Ad literam ipsa consuetudo facit necessitatem in cibo et potu secundum Hugonem, *De arca* liber 3, venter exactor est et Cesar exactor est, sed minus nocet Cesar peccuniam semel tollendo quam venter cotidie exigendo. Ergo miserabilior est qui seruit ventri quam qui Cesari.

¶ Igitur cauenda est ebrietas non solum propter se sed propter mala que inde sequentur. Vnde narratur de quodam pro expedicione cuiusdam negocii. Vnde et ait ei diabolus, Elige vnum ex quattuor an velis suspendi, an coire

/fol. 234ra/

cum matre, vel occidere patrem, vel perfecte inebriari. Ille autem admisit ebrietatem tamquam leuis. Quadam ergo die vt pactum impleret, inebriatus est in taberna et domum rediens inuenit matrem suam in lecto decubantem quam vi oppressit, quod videns pater superueniens, acriter eum corripuit. Ille vero patrem occidit qua de causa capitur ille et suspenditur.

1. eius ] *add.* eius. [↑](#footnote-ref-1)
2. ab ] *add*. ab. [↑](#footnote-ref-2)
3. gressum ] *add*. gressum. [↑](#footnote-ref-3)